stanford-oval/wikipedia huggingface dataset:
הלנה מטסון
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2004 | Strandvaskaren | הלנה |  |
| 2007 | Americanizing Shelley | שחקנית #2 |  |
| 2008 | Short Track | לקסי |  |
| 2009 | המחליפים | ג'יי ג'יי |  |
| 2009 | Nobody | לילי |  |
| 2010 | איירון מן 2 | רבקה |  |
| 2010 | המומינים: כוכב השביט | עלמת הסנורק | דיבוב |
| 2011 | You and I | קירה |  |
| 2012 | Melvin Smarty | סילביה |  |
| 2012 | The Babymakers | טניה |  |
| 2012 | Guns, Girls and Gambling | אנאבל |  |
| 2012 | שבעה פסיכופתים | בלונדינית |  |
| 2014 | Audrey | טס |  |
| 2016 | The Persian Connection | אוקסנה |  |
| 2016 | קוד של כבוד | קרי גרין |  |
| 2017 | Smartass | האנה |  |
| 2020 | Iceland Is Best | קרלה |  |
| 2021 | Something About Her | ג'קי |  |
| 2023 | Dark Asset | ג'יין |  |
| TBA | Discussion Materials | אליזבת' צ'נדלר |  |
| TBA | Little Angels | צ'ארלי |  |
| TBA | Vanity |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2004 | Sweden, Ohio | לנה | סרט טלוויזיה קצר של Fox |
| 2005 | Sex, Love & Secrets | אלכסיס | פרק: "Danger" |
| 2005 | CSI: ניו יורק | לורין רדגרייב | פרק: "City of the Dolls" |
| 2006 | סודות המטבח | בלונדינית | פרק: "An Affair to Remember" |
| 2007 | מין מסוכן 4: ההתעוררות | מירנדה הולנדר | סרט טלוויזיה של Syfy |
| 2007 | CSI | רבקה "בקה" מייפורד | פרק: "Empty Eyes" |
| 2007 | פשע מן העבר | קתרינה יצ'נקו | פרק: "Cargo" |
| 2007 | Rx | ג'ניפר | סרט טלוויזיה |
| 2007 | CSI: מיאמי | ג'וליאנה | פרק: "Chain Reaction" |
| 2008 | שני גברים וחצי | אינגריד | פרק: "Damn You, Eggs Benedict" |
| 2009 | חוקי המשחק | מרטינה | פרק: "Lyin' King" |
| 2009 | אגדת המחפש | סלינדרה | פרק: "Wizard" |
| 2010 | NCIS: לוס אנג'לס | ג'והאנה | פרק: "Full Throttle" |
| 2010 | עקרות בית נואשות | אירינה קוסוקוב | 3 פרקים |
| 2010 | הסנגורים | טוני | פרק: "Pilot" |
| 2010 | המנטליסט | אלסה | פרק: "Red Hot" |
| 2011 | דטרויט 1-8-7 | אנה גאבוב | פרק: "Key to the City" |
| 2011 | מלכי הבריחה | הת'ר סטורואו | פרק: "One for the Money" |
| 2011–2012 | ניקיטה | קסנדרה אובצ'קין | 3 פרקים |
| 2012 | עובדים מצטיינים | אווה | פרק: "Good Mourning" |
| 2012–2013 | 666 פארק אבניו | אלכסיס בלום | תפקיד ראשי; 13 פרקים |
| 2013 | בגידה | ברנדי קורסקאיה | 7 פרקים |
| 2014 | פארגו | ג'מה סטאלון | 2 פרקים |
| 2014 | מאהבות | גרטה ג'אגר | 4 פרקים |
| 2015 | Win, Lose or Love | קלרה גודווין | סרט טלוויזיה של הולמרק |
| 2015–2016 | אימה אמריקאית: המלון | אגתה | 4 פרקים |
| 2017 | Jeff & Some Aliens | אינגה | דיבוב; פרק: "Jeff & Some Childlike Joy & Whimsy" |
| 2017 | הרפתקאות פין וג'ייק | אלבה | דיבוב; פרק: "Islands Part 3: Mysterious Island" |
| 2018 | ארוחת ערב עם הרווה | בריט אקלנד | סרט טלוויזיה של HBO |
| 2018 | My Husband's Secret Wife | אייברי | סרט טלוויזיה של Lifetime |
| 2018 | Neighborhood Watch | קאט ריילי | סרט טלוויזיה של Lifetime |
| 2018 | The Perfect One | גרייס | סרט טלוויזיה של Lifetime |
| 2019 | His Deadly Affair | דניאלה טרנר | סרט טלוויזיה של Lifetime |
| 2019 | Her Deadly Reflections | קלי מור | סרט טלוויזיה של Lifetime |
| 2020 | Murder in the Vineyard | אמה קירק | סרט טלוויזיה של Lifetime |
| 2021 | Tacoma FD | אולסה | פרק: ”Eddie’s Exes” |
| 2021 | מגנום, בלש פרטי | מייגן מקגריידי | פרק: "Whispers of Death" |
| 2021–2022 | הטירון | אשלי מקגריידי | 5 פרקים |
| 2022 | ג'נרל הוספיטל | סשה גילמור | 2 פרקים |
| 2023 | Paper Empire | אנדרסון | סדרת טלוויזיה עתידית |
אלון ארבץ

| --- | --- |

 לידה:  1988 (בן 36 בערך) תל אביב-יפו, ישראל 
 מדינה:  ישראל 
 
אלון ארבץ (נולד ב-1988) הוא יזם ישראלי בתחום הסייבר והמייסד של חברת ״אינטסייטס״ (IntSights), אשר נמכרה בשנת 2021 בסכום של 350 מיליון דולר. בשנת 2023 הוציא לאור את הספר "ההגנה הטובה ביותר", על תעשיית הסייבר הישראלית.
ביוגרפיה

אלון ארבץ נולד בתל אביב והוא בנם הבכור של שמואל ומיכל ארבץ וגדל בהרצליה וברעננה. הוא למד בתיכון בית הספר המדעי-ישיבתי כפר בתיה ובשנת 2006 החל ללמוד בישיבת ההסדר ירוחם. בשנת 2008 התגייס ליחידת אגוז, אך לאחר חצי שנה נפלט מהמסלול עקב פגיעה בשמיעה, ועבר ליחידה 8200. הוא שירת שם בתחום הסייבר.
לאחר שחרורו מצה"ל, בשנת 2011, למד בישיבת ההסדר בעתניאל במשך כשנה, ולאחר מכן החל ללמוד משפטים וחשבונאות באוניברסיטת תל אביב. במהלך לימודיו, הקים ארבץ את ״כנפי כסף״, חברה לתועלת הציבור שהתמקדה בחינוך פיננסי לצעירים ונוער, ואת חברת ״סייבר סקול״ שעסקה בלימודי סייבר לנוער, בארץ ובארצות הברית. ״סייבר סקול״ נמכרה בשנת 2015 למשקיע פרטי.
ארבץ הפסיק את לימודיו באוניברסיטה בשנת 2015 והקים, יחד עם גיא ניצן וגל בן דוד, את ״אינטסייטס״ (IntSights), סטארטאפ בתחום הסייבר, שפיתח מערכת מודיעין לארגונים מהמגזר הפרטי בכל העולם. החברה גייסה 70 מיליון דולר ונמכרה בשנת 2021 לחברת ראפיד7 האמריקנית ב-350 מיליון דולר. ארבץ השלים את התואר במשפטים בשנת 2018.
בינואר 2023 יצא לאור ספרו ״ההגנה הטובה ביותר״, בהוצאת סלע מאיר, על תעשיית הסייבר הישראלית. הספר מבוסס על ראיונות שקיים ארבץ עם בכירי התעשייה, ביניהם: גיל שויד, נדב צפריר, ניר צוק ושלו חוליו, ועל סיפורו האישי.
בשנת 2023 הקים ארבץ את הסטארטאפ ״פוינט פייב״, העוסק בניהול עלויות של תשתיות ענן, והוא משמש בו כמנכ"ל.
חיים אישיים

ארבץ נשוי לסמדר, אב לארבעה ומתגורר באור עקיבא.
הערות שוליים

1 2   עמרי זרחוביץ', עכשיו זה רשמי: IntSights נמכרת לראפיד-7 תמורת קרוב ל-400 מיליון דולר, באתר TheMarker‏, 19 ביולי 2021
1 2  דנה גוטרזון, ‏מייסד NSO: "מסתבר שההייטק הישראלי יודע להביע עמדה - וזה חשוב", באתר ‏מאקו‏, 22 בפברואר 2023
1 2  לא מחפש את האקזיט הבא, באתר ערוץ 7, ‏2023-03-09
↑  כנפי כסף - ארגון סטודנטיאלי לחינוך פיננסי בישראל, באתר kesef-1
1 2  אחרי שעשה אקזיט ב-400 מיליון דולר, הסרוג אלון ארבץ "התפנק" בסקודה, באתר כיפה, ‏2021-12-30
1 2  "פגיעה בהיי-טק תמשוך איתה את כל המדינה למטה", באתר ynet, 10 בפברואר 2023
| --- | --- |
בקרת זהויות :  NLI: 987012277865205171  LCCN: n2023039143  VIAF: 289167802873217771053   WorldCat (עם VIAF): 289167802873217771053
השרימפס הנוצצים

| --- | --- |

כרזת הסרט
 מבוסס על:  אירועים אמיתיים
 בימוי:  סדריק לה גאלו, מקסים גובר
 הופק בידי:  רנו צ'לקיאן, אדואר דופרי
 תסריט:  סדריק לה גאלו, מקסים גובר, רומן צ'ואי
 עריכה:  סמואל דנסי
 שחקנים ראשיים:  ניקולאס גוב, אלבן לנואר, מיכאל אביטבול, דוד באיות, רומיין לנקרי, רולנד מנו, ג'פרי קאט, רומן בראו, פייר סמואל, ז'ן-לואי ברצלונה, איבון באק, ולנטין מרסו, בנואה מארשאל, תומאס קרוז
 מוזיקה:  תומאס קוזנייר, פרדריק קושמניאן
 צילום:  ג'רום אלמרס
 מדינה:  צרפת 
 חברת הפקה:  Les Improductibles, Kaly Productions
 חברה מפיצה:  Universal Pictures International, Lumix Media, Peccadillo Pictures
 הקרנת בכורה:  19 בינואר 2019 (פסטיבל הסרטים אלפ ד'ואז)
 משך הקרנה:  103 דק' 
 שפת הסרט:  צרפתית 
 סוגה:  סרט קומדיה, סרט להט"בי, סרט ספורט
 תקציב:  3 מיליון אירו
 סרט הבא:  The Revenge of the Shiny Shrimps 
 דף הסרט ב־IMDb
 
השרימפס הנוצצים (בצרפתית: Les Crevettes pailletées, באנגלית: The Shiny Shrimps) הוא סרט קומדיה צרפתי משנת 2019 שנכתב ובוים על ידי סדריק לה גאלו ומקסים גובר. הסרט מתאר את סיפורם האמיתי של שחקניה הגאים של קבוצת הכדורמים "השרימפס הנוצצים" לקראת השתתפותם בתחרות המשחקים הגאים. התסריט נכתב, בין השאר, בהשראת ניסיונו האישי של לה גאלו, החבר בקבוצה מאז 2012.
תקציר העלילה

מתיאס לה גוף הוא סגן אלוף העולם בשחייה. לאחר שהעיר הערות הומופוביות במהלך ראיון טלוויזיוני, כתנאי להשתתפותו באליפות העולם, נכפה עליו לאמן במשך שלושה חודשים את קבוצת הכדורמים הגאה "השרימפס הנוצצים", לקראת השתתפותם בתחרות המשחקים הגאים בקרואטיה.
שחקנים ודמויות

| שם השחקן/ית | שם הדמות | אודות הדמות |
| --- | --- | --- |
| ניקולאס גוב | מתיאס לה גוף | סגן אלוף העולם בשחייה, שנכפה עליו לאמן את "השרימפס הנוצצים" |
| אלבן לנואר | ז'אן |  |
| מיכאל אביטבול | סדריק |  |
| דוד באיות | אלכס |  |
| רומיין לנקרי | דמיאן |  |
| רולנד מנו | ג'ואל |  |
| ג'פרי קאט | חבייר |  |
| רומן בראו | פרד |  |
| פייר סמואל | ברטרנד |  |
| ז'ן-לואי ברצלונה | הרווה לנגלואה |  |
| איבון באק |  | נשיא איגוד השחייה הצרפתי |
| ולנטין מרסו |  | טרמפיסט |
| בנואה מארשאל | בראם |  |
| תומאס קרוז | פסקל |  |
ביקורות

הסרט זכה לתגובות חיוביות למדי, עם דירוג ממוצע של 3.5 באתר האינטרנט AlloCiné.
קרוליין וייה, מבקרת העיתון היומי הצרפתי 20 minutes, כתבה כי הסרט מזכיר את הקומדיה "לשחות או לא להיות" בבימויו של ז'יל ללוש. השחקנים שלו מצחיקים, בעודם מקדמים בגאווה את מסר קבלת האחר. פייר ואואסר, מבקר של Le Parisien, כתב כי קומדיה זו, הסובבת סביב נבחרת גאה של כדורמים, בעלת שפה בהירה של סובלנות ופתיחות, עושה מצב רוב טוב שלא ניתן לעמוד בו.
על פי המגזין סלייט, הסרט הוא "הזדמנות מוחמצת", עם כמה קלישאות על הומוסקסואלים ("הומואים חושבים רק על דבר אחד - סקס; והם יכולים להפוך למלכות דראג ... כל הלסביות [הן] גבריות, תוקפניות, מוגבלות, ומספקות תירוץ טוב לגברים להעיר הערות סקסיסטיות"), טרנספוביה וחוסר עקביות בהומופוביה של מתיאס. עם זאת, הוא מברך על כך שהסרט כולל מגוון רחב של דמויות מעניינות, ומציג פורטרטים שונים של גברים הומוסקסואלים.
דעה דומה הביע גם ברונו דרייסאו מה-Les Inrockuptibles, שכתב כי "הפתיחות לא עובדת אם היא לא דואגת לטפל בליקויים החמורים ביותר שיש בקומדיה המיינסטרימית, בפרט שיסוי מיעוטים זה כנגד זה, תוך הצפה בקלישאות".
לעומת זאת, ה-CinéSéries השתכנע למדי כי הסרט הוא "אודה אמיתית לסובלנות" וכי הוא מציג "שיעור משמח על אנושיות".
הערות שוליים

↑  Mandel, Éric (7 במאי 2019). "Les Crevettes pailletées, une comédie déjantée et touchante". Le Journal du dimanche. נבדק ב-28 במאי 2019. {{cite web}}:  (עזרה)
↑  Laetitia Ratane et Brigitte Baronnet (19 בינואר 2019). "Alpe d'Huez 2019 - Jour 5 : Les Crevettes pailletées, Ralph 2.0, Mike..." Allociné. נבדק ב-9 במאי 2019. {{cite web}}:  (עזרה).
↑  "Cédric Le Gallo (réalisateur des Crevettes Pailletées) : « L'homophobie est peu traitée dans le sport »". L'Équipe. 3 במאי 2019. נבדק ב-9 במאי 2019. {{cite web}}:  (עזרה).
↑  Caroline Vié (7 במאי 2019). "« Les Crevettes pailletées » : En quoi est-ce « Le Grand bain » gay qu'on attendait ?". נבדק ב-9 במאי 2019. {{cite web}}:  (עזרה).
↑  Vavasseur, Pierre (7 במאי 2019). "« Les Crevettes pailletées » : un hymne joyeux à la tolérance". לה פריזיאן. נבדק ב-9 במאי 2019. {{cite web}}:  (עזרה)
↑  Aline Mayard (10 במאי 2019). "La communauté LGBT+ méritait mieux que « Les Crevettes pailletées »". Slate. נבדק ב-11 במאי 2019. {{cite web}}:  (עזרה).
↑  Bruno Deruisseau (3 במאי 2019). "Pourquoi "Les Crevettes pailletées" est une joie et une souffrance ?". Les Inrockuptibles. נבדק ב-9 במאי 2019. {{cite web}}:  (עזרה).
↑  "Critique de Les Crevettes Pailletées (Film, 2019)". CinéSéries. 27 במאי 2019. נבדק ב-6 ביוני 2019. {{cite web}}:  (עזרה).
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "השרימפס הנוצצים".
I'm Coming Out

"I'm Coming Out" (בעברית: "אני יוצא/ת") הוא סינגל של הזמרת האמריקאית דיאנה רוס. הוא נכתב והופק על ידי ברנרד אדוארדס (אנ') ונייל רוג'רס, ויצא ב-22 באוגוסט 1980 כסינגל השני של האלבום Diana (אנ').
רקע

ב-1979, רוס הזמינה את מייסדי הלהקה שיק (אנ'), ברנרד אדוארדס (אנ') ונייל רוג'רס ליצור חומר לאלבום חדש לאחר שלקחה את בנותיה לראות את הלהקה בקונצרט, לאחר הצלחת האלבום הקודם The Boss (אנ'), שהופק על ידי אשפורד וסימפסון (אנ'). ב-2021, נייל רוג'רס אישר בסרטון של TikTok כי השיר נועד במקור לקהילה הגאה, וקיבל השראה לאחר שראה מלכות דראג לבושות כמו דיאנה רוס במועדון בניו יורק:
אז הדרך שבה השיר "I'm Coming Out" התחיל הוא כאשר הלכנו לעבוד אצל דיאנה רוס, רצינו לכתוב על דברים שהיו ביקום שלה, אז הלכנו לדירתה וראיינו אותה לכמה ימים. לילה מסוים אחד הלכתי למועדון, The Gilded Grape, ושמתי לב שיש לפחות 6 או 7 מתחזים של דיאנה רוס, אז יצאתי החוצה להתקשר לברנרד ואמרתי "אתה יודע, דיאנה רוס נערצת על ידי ההומואים אם היינו כותבים שיר בשם "I'm Coming Out" לדיאנה רוס, יהיה לו אותו כוח כמו "Say It Loud - I'm Black and I'm Proud" של ג'יימס בראון. למחרת נפגשנו באולפן [...] ומכאן בנינו את השיר.
המקור באנגלית
So the way that the song "I'm Coming Out" came to be was when we went to work for Diana Ross we wanted to write about things that were in her universe, so we went to her apartment and interviewed her for a couple of days. One particular night I went to a club, The Gilded Grape, and I happened to notice that there were at least 6 or 7 Diana Ross impersonators, so I went outside to call Bernard and said "you know, Diana Ross is revered by the gay community. If we wrote a song called "I'm Coming Out" for Diana Ross it would have the same power as James Brown's "Say It Loud – I'm Black and I'm Proud"" and next day we met in the studio [...] and then from that we built the song.
למילים יש משמעות אחרת לרוס: רוס עזבה את חברת התקליטים מוטאון ו-"יצאה" מתחת לאגודל של ברי גורדי. על פי הסרט התיעודי של BBC Four,‏ "How to Make It in the Music Business", רוס אהבה את התקליט עד שהעלתה אותו מול פרנקי קרוקר (אנ'), שהצביע על כך ש-'I'm Coming Out' משמש הומואים כאשר הם יוצאים מהארון. לאחר הפגישה, היא רצה חזרה לאולפן בדמעות ודרשה לדעת מדוע רוג'רס רצה להרוס לה את הקריירה.
מורשת

השיר היה להיט, והגיע למקום החמישי בבילבורד הוט 100 האמריקאי למשך שבועיים בנובמבר 1989. בדרך כלל השיר הראשון שמתנגן בהופעות של רוס מאז 1980.
מורשת > רשימות כל הזמנים

| ארגון | רשימה | מיקום | מקור |
| --- | --- | --- | --- |
| בילבורד | 500 שירי הפופ של כל הזמנים | 436 |  |
משמעות להט"בית

"I'm Coming Out" נחשב כהמנון גאה. הביטוי "יציאה מהארון" לתיאור גילוי עצמי של נטייה מינית או זהות מגדרית היה קיים בתת-תרבות הגאה מאז תחילת המאה ה-20. השיר מתפרש אפוא כחגיגה של זהות להט"בית ועידוד גילוי עצמי.
וידאו קליפ

הווידאו קליפ של השיר מציג את רוס מבצעת את השיר בשידור חי בהופעה.
מיקומי שיא

|   ‏‏‏  מצעדים ודירוגים (1980)> מדינה |   ‏‏‏  מצעדים ודירוגים (1980)> מצעד |   ‏‏‏  מצעדים ודירוגים (1980)> מיקום שיא |   ‏‏‏  מצעדים ודירוגים (1980)>  |
| --- | --- | --- | --- |
|  אוסטרליה | מצעד הסינגלים האוסטרלי | 40 |  |
|  אירלנד | מצעד הסינגלים האירי | 8 |  |
|  ארצות הברית | בילבורד הוט 100 | 5 |  |
|  ארצות הברית | מצעד שירי הדאנס קלאב | 1 |  |
|  ארצות הברית | מצעד שירי ה-R&B/היפ-הופ | 6 |  |
|  ארצות הברית | Cashbox | 6 |  |
|  הולנד | מצעד 40 הסינגלים ההולנדיים | 23 |  |
|  הממלכה המאוחדת | מצעד הסינגלים הבריטי | 13 |  |
|  פלנדריה | אולטראטופ 50 | 16 |  |
|  צרפת | SNEP | 7 |  |
|   ‏‏‏  מצעדי סוף שנה (1980)> מדינה |   ‏‏‏  מצעדי סוף שנה (1980)> מצעד |   ‏‏‏  מצעדי סוף שנה (1980)> מיקום שיא |   ‏‏‏  מצעדי סוף שנה (1980)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | Cashbox | 28 |  |
|   ‏‏‏  מצעדי סוף שנה (1981)> מדינה |   ‏‏‏  מצעדי סוף שנה (1981)> מצעד |   ‏‏‏  מצעדי סוף שנה (1981)> מיקום שיא |   ‏‏‏  מצעדי סוף שנה (1981)>  |
| --- | --- | --- | --- |
|  ארצות הברית | בילבורד הוט 100 | 98 |  |
נתוני מכירות

| מקום | תארים | מכירות |
| --- | --- | --- |
| קנדה (Music Canada) | פלטינה | 150,000 |
| הממלכה המאוחדת (BPI) | זהב | 400,000 |
בתרבות

השיר הופיע בשני טריילרים של יומני הנסיכה ויומני הנסיכה 2: אירוסין מלכותיים. השיר הוצג גם בסרט מ-2020, בוראט 2.
דגימות וגרסאות כיסוי

הצליל הייחודי של "I'm Coming Out" והפופולריות שלו, הובילה לכך שלעיתים קרובות, השיר של רוס נדגם ומקבל גרסאות כיסוי:
סטיבי ג'יי (אנ'), דגם את השיר בשביל השיר מ-1997, "Mo Money Mo Problems" (אנ') של הראפר הנוטוריוס בי. איי. ג'י.
ב-1997, הדגימה הקומיקאית הגרמנית, הלה ואן סינן (אנ'), את "I'm Coming Out" לסינגל שלה "Mein Coming Out", תוך שימוש במונח "Coming Out" בהקשר של יציאה מהארון.
מרסיה הינס (אנ') ביצעה גרסת כיסוי לשיר שהוצג גם במשחק הווידאו Karaoke Revolution (אנ').
השיר נדגם וחודש על ידי קישה קול (אנ') (בשיתוף איגי אזליה) לפסקול המקורי של הסרט מ-2014, "האישה האחרת" (אנ'), בכיכובם של קמרון דיאז, קייט אפטון, לזלי מאן וניקי מינאז'.
השיר נדגם בשיר "Break Your Heart Right Back" שנמצא באלבומה השני של אריאנה גרנדה, My Everything ‏(2014).
שיר זה קיבל גרסת כיסוי בפסקול הסרט מ-2016, "טרולים".
סמנתה ג'ייד בצעה גרסת כיסוי לשיר, והוא נמצא באלבום הדיסקו שלה, Best of My Love (אנ')‏ (2018).
גרסת אמרי

ב-2003, הזמרת האמריקאית, אמרי (אנ') הוציאה גרסת כיסוי לשיר "I'm Coming Out" עבור פסקול הסרט מ-2002, יפה במנהטן (אנ'). הגרסה שלה יצא כסינגל במדינות נבחרות באירופה ובאוסטרליה. הגרסה הסופית של השיר היה אמור להכיל גם רמיקס של לורן דוסון. את הגרסה היחידה המקורית (שדומה למקור) ניתן למצוא הן ב-CD והן בפסקול הקולנוע המקורי של הסרט יפה במנהטן. הגרסה של רוס מופיעה גם באלבום הפסקול של הסרט.
גרסת אמרי > מיקומי שיא

|   ‏‏‏  מצעדים ודירוגים (2003)> מדינה |   ‏‏‏  מצעדים ודירוגים (2003)> מצעד |   ‏‏‏  מצעדים ודירוגים (2003)> מיקום שיא |   ‏‏‏  מצעדים ודירוגים (2003)>  |
| --- | --- | --- | --- |
|  אוסטרליה | מצעד הסינגלים האוסטרלי | 66 |  |
|  רומניה | מצעד השירים הרומני | 100 |  |
גרסת אמרי > היסטוריית יציאות לאור

| מדינה | תאריך יציאה | פורמט | חברת תקליטים | הערות |
| --- | --- | --- | --- | --- |
| גרמניה | 7 באפריל 2003 | תקליט | קולומביה רקורדס |  |
| צרפת | 15 באפריל 2003 | תקליט | קולומביה רקורדס |  |
| אוסטרליה | 18 באפריל 2003 | תקליט | קולומביה רקורדס |  |
הערות שוליים

↑  "Nile Rodgers on TikTok". TikTok. ארכיון מ-2021-04-03. נבדק ב-2021-04-02.
↑  Zeffer, Andy (2004). "Freak Out with Chic". Express Gay News. אורכב מ-המקור ב-2010-09-06.
↑  "Episode 2". Nile Rodgers: How to Make It in the Music Business. 25 August 2018. BBC4.
↑  "Diana Ross - Chart history - Billboard". www.billboard.com. ארכיון מ-2019-03-30. נבדק ב-2021-04-03.
↑  The 500 Best Pop Songs (Nos. 500-301): Staff List, בילבורד, ‏17 באוקטובר 2023 (באנגלית אמריקאית)
↑  Chauncey, George (1994) Gay New York: Gender, Urban Culture, and the Making of the Gay Male World, 1890–1940, New York: Basic Books, emphasis added
1 2  "Disco Profiles - Meco". אורכב מ-המקור ב-2009-01-05. נבדק ב-2009-03-16.
↑  "DIANA ROSS I m Coming Out - vidéo Dailymotion". Dailymotion. ארכיון מ-2016-09-21. נבדק ב-2021-04-03.
↑  "I'm Coming Out" (בגרמנית). Amazon.de. ארכיון מ-2018-01-02. נבדק ב-1 בינואר 2018. {{cite web}}:  (עזרה)
↑  "I'm Coming Out" (בצרפתית). Amazon.fr. ארכיון מ-2021-04-03. נבדק ב-1 בינואר 2018. {{cite web}}:  (עזרה)
↑  "Amerie – I'm Coming Out". Sony BMG Australia. אורכב מ-המקור ב-10 בספטמבר 2007. נבדק ב-1 בינואר 2018. {{cite web}}:  (עזרה)
| --- | --- |
בקרת זהויות :  MusicBrainz release group: aa790610-b542-348d-972c-4e467ceaa012  MusicBrainz work: c8ac1b30-cd86-3a97-8674-0a8c7b70b703
אפס הפרדה

אפס הפרדה הוא כינוי למדיניות בבתי חולים המאפשרת לאם ולילוד לשהות יחד באופן רציף ומשותף מרגע הלידה, במהלך האשפוז שלאחריה ועד השחרור ממנו. ההבדל המהותי בין "אפס הפרדה" לבין "ביות מלא", מדיניות הנהוגה שנים רבות בבתי החולים, הוא שכל טיפול וכל בדיקה נעשית בנוכחות האם, ובעדיפות לכך שהתינוק נמצא עליה בעת הבדיקה, בשיטת מגע עור לעור מרגע הלידה לאורך זמן. מספר בתי חולים בישראל נוקטים בגישת "אפס הפרדה" גם בחדרי ניתוח, למשל אסף הרופא, בו מיישמים ניתוח קיסרי באפס הפרדה. יש הטוענים כי "התערבות אחת שיכולה לשפר תוצאות של האם והיילוד יותר מכל התערבות אחרת היא 'אפס הפרדה' מהיום הראשון של חיי היילוד".
היסטוריה

מדיניות של "ביות מלא" בבתי חולים יושמה כבר בשנות ה-40. קודם לכן, נשים ברוב בתי החולים היו צריכות להתעקש שהוולד יישאר לצידן, כיוון שהיה נהוג להפריד את התינוקות מהאם, והתינוקיות התנהלו על פי שגרה ונהלים נוקשים. באותן שנים גישת "ביות מלא" נתפסה כגישה שאפשרה לאמהות חדשות לפתח ביטחון בטיפול בתינוק, כך שיידרש להן פחות זמן להתאקלם בטיפול בתינוק בבית. מקורו של מנהג "ביות מלא" נעוץ בתאוריית ההתקשרות, אשר שמה דגש על מגע קרוב בין האם לילוד. בשלב מאוחר יותר, תעמולה לעידוד הנקה תמכה בביות מלא כמסייע ביניקה לעיתים קרובות, דבר המחזק את היקף ההנקה. כמו כן, יישום "ביות מלא" סייע בהפחתת עלויות בבתי החולים.
בשנת 2001 אימץ משרד הבריאות את עשרת הצעדים של היוזמה הבינלאומית לבית חולים ידידותי לתינוקות, וביניהם ההנחיה לאפס הפרדה. המלצה הזו לא יושמה במשך שנים בבתי החולים, וגם כיום היא מיושמת ברוב בתי החולים רק לפי דרישת האם.
אפס הפרדה בניתוח קיסרי

על אף המאמצים שנעשים לקידום מגע עור לעור בין האם לתינוק ומעורבות של ההורים בשלב מוקדם בלידה נרתיקית, לידה בניתוח קיסרי נותרת ממוקדת בהליך הניתוחי ובפעולות להצלת חיים אשר מעכבים את ההתקשרות של התינוק עם ההורים, פוגעים בסיפוק האימהי ומפחיתים הנקה. בגישת "קיסרי באפס הפרדה" ההורים יכולים לצפות בלידת תינוקם כמשתתפים פעילים, התינוק מועבר מיד לאחר הוצאתו מהרחם אל חזה אמו במגע עור לעור המאפשר הנקה, והם נשארים במצב עור לעור עד לסיום הניתוח, ועוברים לחדר ההתאוששות ביחד עם המלווה של האם, שם נשארים בהתאוששות משותפת במשך שעתיים. הקושי העיקרי בביצוע אפס הפרדה בחדר ניתוח קיסרי הוא שיתוף הפעולה של הצוות והנכונות להתרגל לנהלים חדשים. הגישה נחשבת לבטוחה עבור האם והיילוד, ולא נמצאו הבדלים בתוצאות סביב הלידה לעומת ניתוח קיסרי בדרך המסורתית.
יתרונות אפס הפרדה / מגע עור לעור

כאמור, גישת "אפס הפרדה" מאפשרת קיום מגע עור לעור מיד עם יציאת הילוד מהרחם. המטרה במגע עור לעור היא לשמור על קרבה בין היילוד ובני המשפחה על ידי הצמדה שלו לעור של האם או של האב. מגע עור לעור מאפשר ליילוד חום פיזי ונפשי ומביא ליצירת התקשרות. חום הגוף היציב של ההורים עוזר ליילוד לווסת את חום גופו בצורה טובה יותר לעומת אינקובטור. הקרבה בין האם והיילוד במהלך השעות הראשונות לאחר הלידה מעודדת התנהגות אימהית ומקשרת בין האם והתינוק. מגע עור לעור במשך 15 עד 60 דקות לאחר הלידה משפיע באופן חיובי על יחסי הגומלין בין האם לתינוק ועל תפקוד האם והתנהגותה כלפי הילוד למשל בחיוך, נישוק, הסתכלות ודיבור אליו.
מגע עור לעור מיד לאחר הלידה מקל על המעבר מהרחם אל הסביבה החיצונית ומשפיע על ההתפתחות המוטורית והפיזית של הילוד בשעות שלאחר הלידה, בהשוואה לילודים שלא שהו במגע עור לעור עם אמם לאחר הלידה. כמו כן, מגע עור לעור משפיע גם על התנהגות התינוק בשלושת החודשים הראשונים, למשל, הפחתה בבכי ויותר חיוכים וצחוק, וכן על משך ההנקה. בנוסף, מגע עור לעור מפחית את תחושת הדכדוך וסימפטומים של דיכאון ודחק בקרב אמהות בשבועות הראשונים לאחר הלידה.
על פי מחקרים, לשיטת אפס הפרדה ומגע עור לעור יש השפעות חיוביות רבות, על האם ועל התינוק:
יתרונות אפס הפרדה / מגע עור לעור > השפעה על האם

אמהות ששהו עם התינוק במגע עור לעור והניקו אותו תוך חצי שעה מרגע הלידה, היו בעלות סיכון נמוך בכ-50% לדימום מסוכן לאחר הלידה.
עור לעור מזרז את יציאת השיליה.
עור לעור גורם להפרשת אנדורפינים אצל האם ולכן גורם לשיכוך כאבים. אמהות כאובות לאחר לידה או לאחר ניתוח קיסרי דיווחו כי ברגע שהתינוק נגע בהן עור לעור הופחת הכאב באופן משמעותי.
ככל שהאם נמצאת יותר זמן עם התינוק שלה בשעות ובימים שלאחר הלידה, היא לומדת את הסימנים של התינוק שלה ואת הדרך הייחודית שלו לתקשר עמה.
המראה, המגע והריח של התינוק, וכן ההנקה, גורמים לגוף האם להפריש את ההורמון אוקסיטוצין, המכונה גם "הורמון האהבה", שמעודד אצל האם רגשות אימהיים לרך הנולד, רוגע והרגשת אחריות.
האוקסיטוצין מעלה את חום החזה של האם בכשתי מעלות, דבר המאפשר לשמור על חום התינוק.
עור לעור מפחית את רמות המתח והדיכאון של האם בחודש שלאחר הלידה.
מגע עור לעור לאחר הלידה מגביר את הביטחון העצמי של האמהות בטיפול בתינוק שלהן.
יש אמהות המבקשות להיפרד מהתינוק לאחר הלידה על מנת שיוכלו לנוח, אך מחקר שהשווה את איכות וכמות השינה של אמהות שהיו בביות מלא או אפס הפרדה וישנו עם התינוק, לעומת אמהות שישנו בנפרד מהתינוק, מצא כי השינה של האמהות שישנו בנפרד מתינוקן לא הייתה טובה יותר.
להימצאות עם התינוק מיד לאחר הלידה ומגע עור לעור יש השפעה חיובית משמעותית על הנקת התינוק ועל תחושת הביטחון של האם בהנקה ושביעות הרצון שלה. יותר תינוקות שנמצאים במגע עור לעור במשך הזמן הזה יגיעו לינוק מהשד באופן עצמאי בשעה שלאחר הלידה.
למגע עור לעור הייתה השפעה חיובית סמוך ללידה וגם לאורך זמן, גם על ההנקה וגם על האינטראקציה בין האם לתינוק.
עיטוף התינוק גרם להפחתה בתגובתיות של האם אליו וליכולת שלה לפתח כלפיו אהבה.
אמהות הרגישו יותר שמחות ופחות עייפות כשהיו ליד תינוקם במגע עור לעור.
יתרונות אפס הפרדה / מגע עור לעור > השפעה על היילוד

גוף האם מהווה עבור היילוד סביבה טבעית ומוגנת.
גוף האם משמש לילוד מקור לקלט חושי אשר מניע תהליכים עצביים.
גוף האם מהווה מקור לצרכים ביולוגיים בסיסיים שמספקים ויסות פיזיולוגי וייצוב לתינוק.
מגע עור לעור כבר מהלידה מסייע לשפר סימנים חיוניים של היילוד כמו חום הגוף, דופק, נשימה וערכי סוכר.
מגע עור לעור מפחית בכי של התינוק.
מגע עור לעור מסייע להפרשת ההורמון אוקסיטוצין (הורמון האהבה) גם אצל התינוק, כמו אצל האם, דבר הגורם לשניהם להרגשה רגועה, נינוחות ושמחה.
אפס הפרדה מעודד שינה רגועה. דפוס שינה רגוע הוא חיוני להתפתחות המוקדמת של המוח באופן אופטימלי.
תחושת הכאב מופחתת אצל תינוקות בשיטה זו.
תחושת המתח מופחתת אצל האם והתינוק בשיטה זו.
אפס הפרדה מחיל השפעה חיובית על ההתפתחות הקוגניטיבית והמוטורית של תינוקות, וגם על תהליכי ההורות של ההורים. ההשפעה היא כפי הנראה גם ישירה על התינוק, וגם עקיפה בשל ההשפעה החיובית על ההורה.
כאשר יש צורך בניתוח קיסרי, מגע עור לעור בין האם לתינוק הכרחי להגנה על התינוק גם מפני הסביבה החושית הקשה של חדר הניתוח וגם מפני הפרדה והתערבויות מיותרות.
אפס הפרדה בצורה בטוחה

לידה היא חוויה מתישה עבור האם ויש לה צורך גדול במנוחה. בשל כך, על מנת שתוכל אישה ליישם אפס הפרדה בצורה בטוחה, ההמלצה היא לקחת מלווה. אחת השאלות העיקריות שעולות בפי אמהות טרם הלידה הוא "האם אוכל לקיים אפס הפרדה לבד?" השאלה היא חשובה מכיוון שהתנאים שבהם תוכל השיטה להתקיים שונים מבית חולים לבית חולים: יש בתי חולים שאינם מאפשרים שהייה של מלווה בלילה, יש בתי חולים המאשרים רק מלווה אישה, יש בתי חולים הדורשים מלווה על מנת לאפשר אפס הפרדה, דבר אשר מונע זאת מנשים שאין להן את התמיכה מהסביבה ומסיבות שונות נותרות לבד.